Continua baixant l'atur i pugen les afiliacions a la Seguretat Social
10 de desembre 2018

Según datos oficiales del mes de noviembre, Sagunto registra unas cifras que se sitúan por debajo de los 5.000 d​Segons dades oficials del mes de novembre, Sagunt registra unes xifres que se situen per davall dels 5.000 aturats des de 2008, en concret 4.720, dels quals un 58,56 % són dones i un 7’58 % menors de 25 anys. Esta xifra reflectix la tendència a la baixa de la taxa de desocupació en els últims anys que se situa en un 11’35, la qual cosa mostra un canvi des de l'inici de la legislatura, març de 2015, que xifrava en 15’96% amb 6.768 persones aturades. D'esta forma, en el mes d'octubre les xifres mostraven un total de 4.781 aturats i este mes baixen a 4.720; és a dir, 61 aturats menys.

  

L'alcalde de Sagunt, Quico Fernández, ha declarat que estes dades reflectixen una “recuperació que s'està produint des de fa tres anys. La tendència és la disminució de l'atur i l'augment a l'afiliació en la Seguretat Social. Són dades positives que confirmen que estem treballant en la bona direcció”.

  

Així, Sagunt registra actualment un 11’35 % de taxa d’atur, menys que en altres municipis com són Torrent amb 13’8 % o Gandia amb 12’51 %.

  

De les 4.720 persones aturades, el 70’55 % correspon al sector servicis; el 10’91 % al sector de la indústria; el 7’82% al sector de la construcció; i el 3’09% al sector agrícola.

  

D'altra banda, el nombre de contractes registrats a 30 de novembre és de 2.713 i el total d'afiliats a la Seguretat Social és de 16.840.

  

A més, ha afegit que l'objectiu que perseguix l'Equip de Govern és la “**recuperació econòmica i la recuperació d'una taxa d'ocupació que se situe dins d'uns paràmetres normals, cap a la plena ocupació. Crec que, en este sentit, Sagunt és un dels referents si la comparem amb altres ciutats**”.

  

Fernández ha fet esment, també, a les inversions que s'estan realitzant en l'àmbit de la indústria, logística i comerç, i ha afegit que “**ens situen en l'avantguarda de la recuperació de treball en l'àmbit del País Valencià, i per tant, també d'Espanya, perquè com tothom sap la Comunitat Valenciana està liderant la recuperació econòmica. Sagunt en eixe sentit és un dels motors de la recuperació i encara queda molt de treball per a fer, no vull ser ni molt menys triomfalista perquè en termes d'ocupació mentre que hi haja persones que vulguen treballar i no puguen, doncs podem dir que tenim un cert fracàs. En eixe sentit, hem d'intensificar el nostre treball. Les dos línies que nosaltres apuntem com a eixos de la política del govern d'esta legislatura, s'han demostrat que són útils, primer la reindustrialització: Parc Sagunt, el port, el parc industrial Camí de la Mar i després tot el que és la potenciació del sector del turisme, del sector de la cultura, etc**”.

  

L'alcalde ha indicat que “**estem en el bon camí, però hem de continuar treballant perquè encara hi ha més de 4.000 persones que estan apuntades i no tenen treball. Eixe, per tant, és el nostre objectiu, la nostra gran preocupació**”. 

![](/media/iz3mse1h/77_c_puerto-maritimo-29.jpg)  
![](/es-va/Actualidad/Pagines/Baja-la-tasa-de-desempleo-en-Sagunto.aspx?ControlMode=Edit&DisplayMode=Design)  

​

*   [](http://www.facebook.com/sharer.php?u=https://aytosagunto.es/va/actualitat/continua-baixant-l-atur-i-pugen-les-afiliacions-a-la-seguretat-social/ "Facebook")
*   [](http://twitter.com/share?url=https://aytosagunto.es/va/actualitat/continua-baixant-l-atur-i-pugen-les-afiliacions-a-la-seguretat-social/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continua-baixant-l-atur-i-pugen-les-afiliacions-a-la-seguretat-social/ "Linked In")
*   [](mailto:?body=https://aytosagunto.es/va/actualitat/continua-baixant-l-atur-i-pugen-les-afiliacions-a-la-seguretat-social/)